CELEX: C2006/108/11
Language: el
Date: 2006-05-06 00:00:00
Title: Υπόθεση C-121/06 P: Αναίρεση που άσκησαν την  1η Μαρτίου 2006  η Giorgio Fedon & Figli SpA και η Fedon America, Inc. κατά της αποφάσεως του Πρωτοδικείου των Ευρωπαϊκών Κοινοτήτων που εκδόθηκε στις  14 Δεκεμβρίου 2005  στην υπόθεση T-135/01, Giorgio Fedon & Figli SpA και Fedon America, Inc. κατά Επιτροπής των Ευρωπαϊκών Κοινοτήτων και Συμβουλίου της Ευρωπαϊκής Ένωσης

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/7
            
         Αναίρεση που άσκησαν την 1η Μαρτίου 2006 η Giorgio Fedon & Figli SpA και η Fedon America, Inc. κατά της αποφάσεως του Πρωτοδικείου των Ευρωπαϊκών Κοινοτήτων που εκδόθηκε στις 14 Δεκεμβρίου 2005 στην υπόθεση T-135/01, Giorgio Fedon & Figli SpA και Fedon America, Inc. κατά Επιτροπής των Ευρωπαϊκών Κοινοτήτων και Συμβουλίου της Ευρωπαϊκής Ένωσης
   (Υπόθεση C-121/06 P)
   (2006/C 108/11)
   Γλώσσα διαδικασίας: η ιταλική
   Διάδικοι
   
      Αναιρεσείουσες: Giorgio Fedon & Figli SpA και Fedon America, Inc. [εκπρόσωποι: I. Van Bael, F. Di Gianni και R. Antonini, avvocati]
   
      Αντίδικοι στην αναιρετική διαδικασία: Επιτροπή των Ευρωπαϊκών Κοινοτήτων και Συμβούλιο της Ευρωπαϊκής Ένωσης
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο:
   
               —
            
            
               να αναιρέσει την απόφαση του Πρωτοδικείου της 14ης Δεκεμβρίου 2005,
            
         
               —
            
            
               να αποφανθεί επί της ουσίας, αφού κρίνει ότι η κατάσταση της δικογραφίας του το επιτρέπει, και να αναγνωρίσει στις αναιρεσείουσες δικαίωμα αποζημιώσεως λόγω ευθύνης των αναιρεσιβλήτων από νόμιμη ή παράνομη πράξη,
            
         
               —
            
            
               εν πάση περιπτώσει, να καταδικάσει τους αναιρεσίβλητους στα δικαστικά έξοδα τόσο της παρούσας όσο και της πρωτοβάθμιας διαδικασίας,
            
         
               —
            
            
               επικουρικά, να επιδικάσεις στις αναιρεσίβλητες εύλογη αποζημίωση λόγω της υπερβολικά μακράς διάρκειας της διαδικασίας ενώπιον του Πρωτοδικείου,
            
         
               —
            
            
               να διατάξει οποιοδήποτε άλλο μέτρο κρίνει αναγκαίο βάσει της αρχής της επιείκειας.
            
         Λόγοι αναιρέσεως και κύρια επιχειρήματα
   Οι αναιρεσείουσες ισχυρίζονται ότι η αναιρεσιβαλλόμενη απόφαση στερείται πλήρως αιτιολογίας σε σχέση με ένα από τα κυριότερα επιχειρήματα που είχαν διατυπωθεί, ότι δηλαδή, υπό τις συγκεκριμένες περιστάσεις που χαρακτηρίζουν την προκειμένη υπόθεση, οι αναιρεσείουσες έχουν το δικαίωμα να επικαλεστούν την απόφαση του οργάνου επιλύσεως διαφορών του Παγκόσμιου Οργανισμού Εμπορίου για να αποδείξουν τον παράνομο χαρακτήρα της στάσης της Κοινότητας, προκειμένου να τους επιδικαστεί αποζημίωση.